pythainlp/thaigov-v2-corpus-22032023 huggingface dataset:
วันจันทร์ที่ 5 ตุลาคม 2563
กรมบัญชีกลางกำหนดรูปแบบการนำเสนอรายงานการเงิน ของหน่วยงานของรัฐขึ้นใหม่ ให้เป็นไปในแนวทางเดียวกัน
ตามที่กระทรวงการคลังได้กำหนดหลักเกณฑ์และวิธีการจัดทำรายงานการเงินประจำปี เพื่อให้หน่วยงานของรัฐใช้สำหรับการจัดทำรายงานการเงินของหน่วยงานของรัฐตั้งแต่รอบระยะเวลาบัญชีปี 2564 เป็นต้นไป
นายภูมิศักดิ์ อรัญญาเกษมสุข อธิบดีกรมบัญชีกลาง กล่าวว่า ตามที่กระทรวงการคลังได้กำหนดหลักเกณฑ์และวิธีการจัดทำรายงานการเงินประจำปี เพื่อให้หน่วยงานของรัฐใช้สำหรับการจัดทำรายงานการเงินของหน่วยงานของรัฐตั้งแต่รอบระยะเวลาบัญชีปี 2564 เป็นต้นไป โดยข้อ 5.1 ของหลักเกณฑ์ดังกล่าวได้กำหนดให้หน่วยงานของรัฐ (ไม่รวมถึงรัฐวิสาหกิจและทุนหมุนเวียน) จัดทำรายงานการเงินตามรูปแบบการนำเสนอรายงานการเงินตามที่กรมบัญชีกลางกำหนด ดังนั้น เพื่อให้หน่วยงานของรัฐมีรูปแบบในการนำเสนอรายงานการเงินของหน่วยงานของรัฐเป็นไปในแนวทางเดียวกันและสอดคล้องกับหลักเกณฑ์และวิธีการที่กระทรวงการคลังกำหนด จึงขอยกเลิกหนังสือกรมบัญชีกลาง ด่วนที่สุด ที่ กค 0410.3/ว 357 ลงวันที่ 15 สิงหาคม 2561 ตั้งแต่รอบระยะเวลาบัญชีปี 2564 เป็นต้นไป และให้นำรูปแบบการนำเสนอรายงานการเงินตามที่กำหนดขึ้นใหม่ ไปใช้ในการจัดทำรายงานการเงินตั้งแต่รอบระยะเวลาบัญชีปี 2564 เป็นต้นไป โดยให้พิจารณาจากรายการที่เกิดขึ้นจริงของหน่วยงานของรัฐภายใต้หลักความมีสาระสำคัญ ซึ่งหน่วยงานของรัฐแต่ละแห่ง ไม่จำเป็นต้องมีรายการทั้งหมดตามรูปแบบการนำเสนอรายงานการเงินที่แสดงไว้นี้ ในทางกลับกัน หน่วยงานของรัฐอาจมีรายการเฉพาะที่ไม่ปรากฏในรูปแบบการนำเสนอรายงานการเงินตามที่กำหนด ดังนั้น หน่วยงานของรัฐต้องนำรูปแบบการนำเสนอรายงานการเงินนี้ไปปรับใช้ในการจัดทำรายงานการเงิน
“สำหรับองค์กรปกครองส่วนท้องถิ่น ให้จัดทำรายงานการเงินประจำปี 2564 โดยไม่ต้องแสดงข้อมูลของงวดก่อนเปรียบเทียบ เนื่องจากเป็นการจัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐเป็นครั้งแรก ทั้งนี้ หน่วยงานของรัฐ สามารถดาวน์โหลดรูปแบบดังกล่าวได้ที่เว็บไซต์ของกรมบัญชีกลาง www.cgd.go.th” อธิบดีกรมบัญชีกลาง กล่าว
วันจันทร์ที่ 5 ตุลาคม 2563
โครงการคนละครึ่งลงทะเบียนร้านค้าวันแรกคึกคัก มีร้านค้าลงทะเบียนเข้าร่วมกว่า 1.6 แสนร้านค้า
ความคืบหน้าของการเปิดลงทะเบียนร้านค้าเข้าร่วมโครงการคนละครึ่งในวันแรก เมื่อวันที่ 1 ตุลาคม 2563 มีผู้ประกอบการร้านค้าสนใจเข้าร่วมแล้วกว่า 1.6 แสนร้านค้า
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยความคืบหน้าของการเปิดลงทะเบียนร้านค้าเข้าร่วมโครงการคนละครึ่งในวันแรก เมื่อวันที่ 1 ตุลาคม 2563 มีผู้ประกอบการร้านค้าสนใจเข้าร่วมแล้วกว่า 1.6 แสนร้านค้า
รองโฆษกกระทรวงการคลังกล่าวว่าการเปิดลงทะเบียนวันแรก มีร้านค้าลงทะเบียนเข้าร่วมโครงการสะสมจำนวน 162,316 ร้านค้าแบ่งเป็นร้านค้าเดิมที่เคยเข้าร่วมมาตรการหรือโครงการของรัฐ จำนวน 113,488 ร้านค้าและร้านค้าใหม่จำนวน48,828 ร้านค้าทั้งนี้ เป็นร้านค้าที่ผ่านการตรวจสอบข้อมูลแล้วจำนวน 140,254 ร้านค้า
รองโฆษกกระทรวงการคลังได้เน้นย้ำว่า ผู้ประกอบการร้านค้าสามารถลงทะเบียนได้อย่างต่อเนื่องผ่านเว็บไซต์ www.คนละครึ่ง.comระหว่างเวลา 06.00 น. – 23.00 น. ของทุกวัน หรือลงทะเบียนผ่านทางสาขาธนาคารกรุงไทย ในวันและเวลาทำการ โดยธนาคารกรุงไทยจะช่วยติดตั้งและแนะนำการใช้แอปพลิเคชัน “ถุงเงิน”เพื่อรับชำระเงินจากการขายสินค้าจึงขอเชิญชวนผู้ประกอบการร้านค้าที่สนใจลงทะเบียนเข้าร่วมโครงการเพื่อรองรับการใช้จ่ายของประชาชนภายใต้โครงการดังกล่าว
สำหรับการลงทะเบียนของประชาชนที่จะใช้จ่ายร่วมกับรัฐ “คนละครึ่ง”จะเริ่มลงทะเบียนเข้าร่วมโครงการได้ตั้งแต่วันที่ 16 ตุลาคม 2563 เวลา 06.00 น. – 23.00 น. ผ่านเว็บไซต์ www.คนละครึ่ง.com ไม่เกิน 10 ล้านคน และเมื่อผู้ได้รับสิทธิยืนยันตัวตนผ่าน g-Wallet แอปพลิเคชัน“เป๋าตัง” แล้ว จะสามารถใช้จ่ายกับร้านค้าที่ติดตั้งแอปพลิเคชัน “ถุงเงิน” ที่เข้าร่วมโครงการเพื่อรับสิทธิได้ ตั้งแต่วันที่ 23 ตุลาคม – 31 ธันวาคม 2563 ระหว่างเวลา 06.00 น. – 23.00 น.
โครงการคนละครึ่ง
สำนักงานเศรษฐกิจการคลังโทร. 02 273 9020 ต่อ 3697 35273548 3509
ธนาคารกรุงไทย จำกัด (มหาชน) โทร. 02-111-1144
วันจันทร์ที่ 5 ตุลาคม 2563
รมต.อนุชา รับข้อเรียกร้องจากเครือข่ายสลัม 4 ภาค ย้ำรัฐบาลจะเร่งช่วยเหลืออย่างเป็นธรรม นัดประชุมถกปัญหาภายในตุลาคมนี้
รมต.อนุชา รับข้อเรียกร้องจากเครือข่ายสลัม 4 ภาค ย้ำรัฐบาลจะเร่งช่วยเหลืออย่างเป็นธรรม นัดประชุมถกปัญหาภายในตุลาคมนี้
วันนี้ (5 ต.ค.63) เวลา 11.30 น. ณ บริเวณหน้าองค์การสหประชาชาติ (United Nations) นายอนุชา นาคาศัย รัฐมนตรีประจำสำนักนายกรัฐมนตรี เป็นผู้แทนในนามรัฐบาลรับมอบหนังสือข้อเรียกร้องจากเครือข่ายสลัม 4 ภาค เนื่องในวันที่อยู่อาศัยโลก 5 ตุลาคม 2563 ซึ่งเครือข่ายสมาชิกประกอบด้วย ศูนย์รวมพัฒนาชุมชน กลุ่มพัฒนาชุมชนใต้สะพาน เครือข่ายชุมชนริมทางรถไฟสายใต้-ตะวันตก เครือข่ายสลัมพระราม 3 เครือข่ายคนไร้บ้าน เครือข่ายชุมชนเพื่อการพัฒนา เครือข่ายฟื้นฟูประชาสร้างสรรค์ เครือข่ายพัฒนาสิทธิชุมชนภาคใต้ และชุมชนอื่น ๆ โดยมีผู้แทนจากกระทรวงการพัฒนาสังคมและความมั่นคงของมนุษย์ และผู้แทนจากกระทรวงศึกษาธิการ นายสุภรณ์ อัตถาวงศ์ ผู้ช่วยรัฐมนตรีประจำนายกรัฐมนตรี น.ส.ณัฐธ์ภัสส์ ยงใจยุทธ ที่ปรึกษารัฐมนตรีประจำสำนักนายกรัฐมนตรี และนายธีรภัทร ประยูรสิทธิ ปลัดสำนักนายกรัฐมนตรี ร่วมด้วย
สำหรับการเดินทางมายื่นข้อเรียกร้องของเครือข่ายสลัม 4 ภาค มีวัตถุประสงค์เพื่อขับเคลื่อนข้อเรียกร้องของภาคประชาชนในเรื่องการปฏิรูปที่ดินเมืองเพื่อสร้างความมั่นคงในที่อยู่อาศัยของคนจน พัฒนาคุณภาพชีวิตของคนจนเมืองให้ดีขึ้น และร่วมผลักดันเชิงนโยบายที่เป็นธรรมทางสังคม โดยทางกลุ่มมีการยื่นข้อเรียกร้องต่อรัฐบาลเนื่องในวันที่อยู่อาศัยโลกเป็นประจำทุกปี และเมื่อวันที่ 30 กันยายน ที่ผ่านมา ทางกลุ่มได้ส่งหนังสือกราบเรียนนายกรัฐมนตรี เพื่อเรียกร้องให้รัฐบาลพิจารณาดำเนินการให้เป็นรูปธรรม 4 ข้อ คือ
1. หยุดข่มขู่คุกคามประชาชนที่ออกมาเคลื่อนไหว แสดงความเห็นทางการเมืองในรูปแบบต่าง ๆ
2. ให้มีกระบวนการแก้ไขรัฐธรรมนูญโดยยึดโยงการมีส่วนร่วมของประชาชนให้มากที่สุด คือ การเลือกตั้งสมาชิกสภาร่างรัฐธรรมนูญ (สสร.) ที่มาจากทั่วประเทศ
3. ให้นำเอานโยบายโฉนดชุมชน และนโยบายธนาคารที่ดิน กลับมาเป็นนโยบายการแก้ปัญหาของประชาชนผู้ไร้ที่ดินทำกินและที่อยู่อาศัย ทั้งนี้ นโยบายทั้ง 2 ประชาชนจะต้องมีส่วนร่วมในการกำหนดยุทธศาสตร์และทิศทางในการบริหารด้วย
4. ให้นำร่างพระราชบัญญัติบำนาญแห่งชาติ พ.ศ. .... ของภาคประชาชน ที่ผ่านการล่ารายชื่อครบ 10,000 รายชื่อ นำเข้าพิจารณาในสภาผู้แทนราษฎรทันทีที่มีการเปิดประชุมสภา
ภายหลังการรับข้อเรียกร้อง รัฐมนตรีประจำสำนักนายกรัฐมนตรีกล่าวว่า กรณีที่เครือข่ายฯ เรียกร้องให้เกิดการจัดสรรที่ดินทำกินอย่างเป็นธรรมนั้น รัฐบาลจะเร่งดำเนินการ โดย พลเอก ประยุทธ์ จันทร์โอชา นายกรัฐมนตรี มีความเป็นห่วงต่อสถานการณ์ที่เกิดขึ้น ซึ่งตนในฐานะรัฐบาลและสมาชิกสภาผู้แทนราษฎร เคยอาศัยอยู่ต่างจังหวัด มีความเข้าใจสภาพปัญหานี้เป็นอย่างดี และเห็นความไม่เป็นธรรมในสังคม จึงขอให้ประชาชนมั่นใจว่ารัฐบาลจะพยายามแก้ปัญหานี้ให้เกิดความเป็นธรรมมากที่สุด เพื่อบรรเทาความเดือดร้อน ลดความเหลื่อมล้ำให้กับประชาชน ส่วนกรณีประชาชนออกมาเคลื่อนไหวทางการเมืองหรือแสดงความคิดเห็นทางการเมือง ยืนยันรัฐบาลไม่ได้คุกคามเพราะเป็นสิทธิเสรีภาพของประชาชน แต่ขอให้อยู่ในกรอบของกฎหมาย ไม่ละเมิดเสรีภาพ สร้างความเดือดร้อนให้กับสังคม
ด้าน นายสุภรณ์ อัตถาวงศ์ เปิดเผยว่า ภายในเดือนตุลาคม 2563 จะมีการประชุมเพื่อแก้ปัญหาตามที่เครือข่ายสลัม 4 ภาคเสนอ ซึ่งรัฐมนตรีประจำสำนักนายกรัฐมนตรี จะเป็นประธานที่ประชุมคณะกรรมการกำกับติดตามการแก้ปัญหาความเดือดร้อนของมวลชน เพื่อขับเคลื่อนการแก้ไขปัญหาให้เกิดเป็นรูปธรรมต่อไป
------------------------------------
วันจันทร์ที่ 5 ตุลาคม 2563
รมว.วธ.เป็นประธานเปิดงานประเพณีลากพระจังหวัดตรัง ครั้งที่ ๑๘ ประจำปี ๒๕๖๓
รมว.วธ.เป็นประธานเปิดงานประเพณีลากพระจังหวัดตรัง ครั้งที่ ๑๘ ประจำปี ๒๕๖๓
วันที่ ๔ ตุลาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานประเพณีลากพระจังหวัดตรัง ครั้งที่ ๑๘ ประจำปี ๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม นายขจรศักดิ์ เจริญโสภา ผู้ว่าราชการจังหวัดตรัง นายกิจ หลีกภัย นายกองค์การบริหารส่วนจังหวัดตรัง ผู้บริหารกระทรวงวัฒนธรรม หัวหน้าส่วนราชการ คณะกรรมการจัดงาน และประชาชนชาวจังหวัดตรัง เข้าร่วมพิธี ณ ลานเรือพระทุ่งแจ้ง อำเภอเมืองตรัง จังหวัดตรัง
ทั้งนี้ กระทรวงวัฒนธรรม บูรณาการร่วมกับองค์การบริหารส่วนจังหวัดตรัง เทศบาลนครตรัง หน่วยงานภาครัฐ ภาคเอกชน และภาคประชาชน จัดงานประเพณีลากพระจังหวัดตรัง ครั้งที่ ๑๘ ประจำปี ๒๕๖๓ ระหว่างวันที่ ๓ – ๑๑ ตุลาคม ๒๕๖๓ ณ ลานเรือพระทุ่งแจ้ง อำเภอเมืองตรัง จังหวัดตรัง เพื่อสืบสาน รักษา และต่อยอดประเพณีโบราณของภาคใต้ที่มีมาอย่างยาวนาน โดยมีกิจกรรมประกอบด้วย การแสดงศิลปวัฒนธรรมพื้นบ้านภาคใต้ การแสดงดนตรีโดยศิลปินเยาวชน การละเล่นกีฬาพื้นบ้าน การประกวดด้านต่าง ๆ อาทิ สำนวนโวหารของถิ่นใต้ การเล่านิทานพื้นบ้าน และกิจกรรมที่สำคัญคือการประกวดเรือพระ เป็นต้น
วันจันทร์ที่ 5 ตุลาคม 2563
นายกรัฐมนตรีประกาศขับเคลื่อน EEC ผลักดันให้เกิดการลงทุนจริง เพื่อสร้างการเปลี่ยนแปลงประเทศในอนาคต เล็งจัดมหกรรมจัดหางาน EEC Job and Skill Expo ในพื้นที่ EEC ในเร็วๆ นี้
นายกรัฐมนตรีประกาศขับเคลื่อน EEC ผลักดันให้เกิดการลงทุนจริง เพื่อสร้างการเปลี่ยนแปลงประเทศในอนาคต เล็งจัดมหกรรมจัดหางาน EEC Job and Skill Expo ในพื้นที่ EEC ในเร็วๆ นี้
วันนี้ เวลา 09.30 น. ณ ตึกสันติไมตรี (หลังนอก) ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 4/2563 โดยย้ำผลักดันให้เกิดการลงทุน เพื่อร่วมกันสร้างการเปลี่ยนแปลงประเทศในอนาคต นายอนุชา บูรพชัยศรี โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีกล่าวถึงการลงพื้นที่ท่าเรือแหลมฉบัง จ.ชลบุรี เพื่อพบปะนักลงทุนไทยและต่างประเทศ และติดตามแนวทางการเชื่อมโยงท่าเรือแหลมฉบังกับนานาชาติที่ผ่านมา เห็นถึงโอกาสและศักยภาพไทยในการสร้างความเชื่อมโยงเครือข่ายคมนาคมครอบคลุมบก น้ำ อากาศ ให้ไทยเป็นศูนย์กลางโลจิสติกส์ภายในภูมิภาค รวมทั้งระหว่างภูมิภาคอีกด้วย โดยนายกรัฐมนตรีเน้นในที่ประชุมว่า “รัฐบาลจริงจังต่อการขับเคลื่อน EEC ต้องผลักดันให้เกิดการลงทุน วางแผนอนาคต สร้างการเปลี่ยนแปลงประเทศในอนาคตให้เกิดขึ้นได้จริง”
นายกรัฐมนตรีย้ำว่า รัฐบาลจริงจังในการขับเคลื่อนการลงทุนเพื่อการพัฒนาประเทศ รวมทั้งการลงทุนในพื้นที่ EEC ทั้งในช่วงก่อน ระหว่างการแพร่ระบาดโควิด-19 รวมทั้งหลังสถานการณ์โควิด-19 ทุกหน่วยงานต้องเร่งสื่อสารและสร้างการรับรู้ ร่วมกันเดินหน้าตามแผนการลงทุน โดยเน้นความโปร่งใส สร้างความสมดุลในการลงทุนทั้งการดึงดูดนักลงทุนต่างประเทศเข้ามาลงทุนในไทยขณะเดียวกันต้องไม่ลืมนักลงทุนไทยที่มีศักยภาพพร้อมที่จะลงทุนเองหรือร่วมลงทุนกับต่างประเทศด้วย ซึ่งนายกรัฐมนตรียังเห็นว่า การพัฒนา “คน” สำคัญที่สุด ต้องยกระดับและปรับฝีมือแรงงาน (Re-skill) เตรียมความพร้อมแรงงานเพื่อรองรับการลงทุนและความต้องการของผู้ประกอบการในพื้นที่ รวมทั้งให้สอดคล้องกับอนาคตของประเทศ ซึ่งที่ประชุมยังได้รับทราบ การเตรียมจัดมหกรรมจัดหางาน หรือ EEC Job and Skill Expo ในพื้นที่ EEC ในเร็ว ๆ นี้ด้วย
ทั้งนี้ ที่ประชุมได้รับทราบเห็นชอบวาระสำคัญ ได้แก่ แนวทางการเชื่อมโยงท่าเรือแหลมฉบังกับนานาชาติ ซึ่งประกอบด้วยโครงการท่าเรือบก (Dry port) ซึ่งช่วยเพิ่มปริมาณสินค้าเข้าท่าเรือแหลมฉบังได้ถึง 2 ล้านตู้สินค้า/ปี โครงการเชื่อมอ่าวไทยและอันดามัน (ท่าเรือชุมพร ท่าเรือระนอง Land Bridge) เพิ่มศักยภาพท่าเรือน้ำลึกทั้งสองแห่ง ช่วยลดระยะเวลาและค่าใช้จ่ายในการขนส่งสินค้า และโครงการสะพานไทย เพื่อเชื่อมโยงเขตพัฒนาพิเศษภาคตะวันออก หรือ EEC กับเขตพัฒนาพิเศษภาคใต้ SEC ที่จะเกิดขึ้นในอนาคต ซึ่งจะสร้างประโยชน์ทั้งในเชิงการท่องเที่ยวและลดต้นทุนการขนส่งสินค้าระหว่างภาคใต้และท่าเรือแหลมฉบังด้วย
โอกาสนี้ ที่ประชุมยังเห็นชอบแต่งตั้งนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานอนุกรรมการบริหารใน กพอ. และแต่งตั้งนายอนุชา นาคาศัย รัฐมนตรีประจำสำนักนายกรัฐมนตรี เป็นกรรมการผู้ทรงคุณวุฒิใน กพอ.ด้วย
โฆษกประจำสำนักนายรัฐมนตรีได้เปิดเผยในช่วงท้ายว่า นายกรัฐมนตรียังได้ฝากข้อคิดเห็นแก่ที่ประชุม โดยย้ำถึงการดูแลเกษตรกรและประชาชนที่อยู่รอบด้านและในพื้นที่ EEC สามารถเข้ามาเป็นส่วนหนึ่งในห่วงโซ่ในการพัฒนา เพราะรัฐบาลต้องการเดินหน้าส่งเสริมอุตสาหกรรมใหม่ควบคู่ไปกับการสร้างความเข้มแข็งให้เกษตรกรไทยด้วย
--------------------------
กลุ่มประชาสัมพันธ์และเผยแพร่ สำนักโฆษก
วันจันทร์ที่ 5 ตุลาคม 2563
​รมช.ธรรมนัส เยี่ยมชมโครงการ “ตลาดไท ซีเล็ค”
​รมช.ธรรมนัส เยี่ยมชมโครงการ “ตลาดไท ซีเล็ค” ส่งเสริมผลักดันสินค้าเกษตรปลอดภัย มีคุณภาพ ตรวจสอบได้ สร้างความมั่นใจแก่ผู้บริโภค
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมโครงการ “ตลาดไท ซีเล็ค” (TALAADTHAI SELECT) ณ ตลาดไท อ.คลองหลวง จ.ปทุมธานี ว่า กระทรวงเกษตรและสหกรณ์ มีนโยบายในการส่งเสริมสินค้าทางการเกษตร ไม่ว่าจะเป็นผัก ผลไม้ และสินค้าแปรรูป ที่มีคุณภาพ สด สะอาด ปลอดภัย และได้ใบรับรองมาตรฐาน GAP, Thai GAP, Organic Thailand หรือมาตรฐานรับรองอื่นจากหน่วยงานที่มีความน่าเชื่อถือ พร้อมทั้งให้เกษตรกร  มีพื้นที่จำหน่ายและมีช่องทางกระจายสินค้าสู่ผู้บริโภคและภาคธุรกิจได้มากขึ้น ในราคาที่ยุติธรรมเหมาะสม ตลอดจนส่งเสริมและช่วยเหลือให้เกิดการเชื่อมโยงและสร้างโอกาสจับคู่การค้าให้เกิดการเจรจาซื้อ-ขายระหว่างเกษตรกรและผู้ซื้อ
“โดยในวันนี้ เป็นวันสถาปนา อ.ต.ก. ครบรอบ 46 ปี พอดีจึงได้ทำเจ้าหน้าที่ที่เกี่ยวข้องมาร่วมศึกษาดูแนวทางการทำงานของตลาดไท เพื่อนำมาปรับใช้ให้เหมาะสม และหาแนวทางในการช่วยเหลือพี่น้องเกษตรกรในส่วนของการจัดหาตลาด พื้นที่จำหน่ายสินค้าทางการเกษตร โดยโครงการตลาดไท ซีเล็ค เป็นโครงการที่มุ่งส่งเสริมพี่น้องเกษตรกรที่ปลูกผัก ผลไม้ หรือมีสินค้าแปรรูป ที่ได้ใบรับรองมาตรฐานไม่ว่าจะเป็น GAP, Thai GAP, Organic Thailand ตลาดไทจะสนับสนุนให้มีพื้นที่จำหน่ายและช่องทางกระจายสินค้า ซึ่งผู้บริโภคสามารถสแกนคิวอาร์โค้ด (QR Code) เพื่อตรวจสอบย้อนกลับไปยังแหล่งเพาะปลูกสร้างความมั่นใจในมาตรฐานและความปลอดภัยได้” ร้อยเอก ธรรมนัส กล่าว
ทั้งนี้ โครงการตลาดไท ซีเล็ค ประสบความสำเร็จอย่างยิ่ง นับจากได้มีการนำสินค้าผักปลอดภัย GAP ของเกษตรกรเข้าร่วมเป็นสินค้านำร่องภายใต้ตราสินค้า “ผักร่วมใจ ผักปลอดภัย” ซึ่งได้รับความสนใจและ การตอบรับเป็นอย่างดี จากทั้งเกษตรกรและผู้บริโภค โดยมีจำนวนเกษตรกรที่เข้าร่วมโครงการถึง 96 กลุ่ม จาก 32 จังหวัดทั่วประเทศไทย
นายอดิศร์ ภัทรประสิทธิ์ ผู้อำนวยการฝ่ายการค้า บริษัท ไทย แอ็กโกร เอ็กซเชนจ์ จำกัด (ตลาดไท) กล่าวเพิ่มเติมว่า ตลาดไท เป็นศูนย์กลางการค้าส่งสินค้าเกษตรและผลิตภัณฑ์อาหารที่สำคัญของจังหวัดปทุมธานี และมีปริมาณสินค้าเกษตรและพื้นที่ใหญ่ที่สุดในประเทศไทย ได้เห็นความสำคัญ
ในการเป็นแหล่งรวบรวมและกระจายสินค้าเกษตรที่ปลอดภัย พร้อมสนับสนุนเกษตรกรให้ได้พบกับผู้ซื้อโดยตรง และผู้ซื้อสามารถหาผลผลิตที่สดใหม่ในราคาที่ยุติธรรม ซึ่งความปลอดภัยในสินค้าเป็นปัจจัย
ที่ช่วยผลักดันให้การผลิตอาหารและสินค้าเกษตรของประเทศไทย มีความสามารถในการแข่งขัน เกิดความยั่งยืนในการดำรงวิถีเกษตรกรรม ตั้งแต่ต้นน้ำ กลางน้ำ และปลายน้ำ
สำหรับเกษตรกรที่สนใจโครงการตลาดไท ซีเล็ค สินค้าเกษตรกลุ่มปลอดภัย GAP ทั้งผัก ผลไม้ สมุนไพรสดและเครื่องเทศสด สามารถดูข้อมูลได้ที่ www.talaadthai.com หรือสอบถามข้อมูลเพิ่มเติมได้ที่ Facebook: ตลาดไท-TalaadThai หรือ LINE: @talaadthai หรือติดต่อ ตลาดไท คอลเซ็นเตอร์
02-264-6264
วันจันทร์ที่ 5 ตุลาคม 2563
สธ.จัด รพ.ในสังกัดพื้นที่ กทม.-ปริมณฑล ดูแลประชาชนจากผลกระทบยกเลิกสัญญาคลินิกบัตรทอง
รองนายกรัฐมนตรีและรัฐมนตรีว่าการกระทรวงสาธารณสุข จัดโรงพยาบาลในสังกัดพื้นที่กรุงเทพฯ และปริมณฑลรองรับประชาชนจากผลกระทบกรณี สปสช.ยกเลิกสัญญาคลินิกที่ตรวจสอบพบการทุจริต แจงตั้งคณะกรรมการสอบสวนข้อเท็จจริง จากผู้ทรงคุณวุฒิในบอร์ด สปสช.
รองนายกรัฐมนตรีและรัฐมนตรีว่าการกระทรวงสาธารณสุข จัดโรงพยาบาลในสังกัดพื้นที่กรุงเทพฯ และปริมณฑลรองรับประชาชนจากผลกระทบกรณี สปสช.ยกเลิกสัญญาคลินิกที่ตรวจสอบพบการทุจริต แจงตั้งคณะกรรมการสอบสวนข้อเท็จจริง จากผู้ทรงคุณวุฒิในบอร์ด สปสช. ไม่มีส่วนเกี่ยวข้องกับห้วงเวลาทุจริต ยันตรวจสอบเข้มทุกภาคส่วน
บ่ายวันนี้ (5 ตุลาคม 2563) ที่สำนักงานหลักประกันสุขภาพแห่งชาติ ศูนย์ราชการเฉลิมพระเกียรติฯถนนแจ้งวัฒนะ กรุงเทพมหานครศูนย์ราชการฯ แจ้งวัฒนะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงความคืบหน้าการแก้ไขปัญหาผลกระทบจากการยกเลิกสัญญาคลินิกชุมชนอบอุ่นในพื้นที่กรุงเทพมหานครที่พบการทุจริตเบิกจ่ายงบส่งเสริมสุขภาพป้องกันโรค กองทุนหลักประกันสุขภาพแห่งชาติ เป็นหน่วยบริการของระบบหลักประกันสุขภาพแห่งชาติ ว่า การยกเลิกสัญญาคลินิกต่างๆ ย่อมส่งผลกระทบ แต่ได้รีบแก้ไขทำให้ประชาชนได้รับผลกระทบน้อยที่สุด โดยกระทรวงสาธารณสุขให้หน่วยบริการในสังกัดที่อยู่ในพื้นที่กรุงเทพมหานครและปริมณฑลมารองรับให้บริการประชาชนที่ได้รับผลกระทบด้วย เพราะถือเป็นหน่วยงานพี่น้องกันที่ต้องให้ความช่วยเหลือ
“เมื่อพบธุรกรรมที่ไม่ปกติและส่อไปในทางไม่สุจริตคงไม่สามารถดำเนินการร่วมกันต่อได้ โดยต้องดำเนินคดีกับผู้ที่เกี่ยวข้อง สำหรับคลินิกเอกชนใดที่จะขึ้นทะเบียนมารับเป็นหน่วยบริการเพิ่มเติม สำนักงานหลักประกันสุขภาพแห่งชาติ หรือ สปสช.มีความยินดี ขณะที่คณะกรรมการหลักประกันสุขภาพแห่งชาติ ก็ขอให้ สปสช.ตั้งระเบียบและข้อปฏิบัติต่างๆ ขึ้นมา เพื่อไม่ให้เกิดช่องโหว่ที่ทำให้เกิดการทุจริตขึ้นได้อีก” นายอนุทินกล่าว
นายอนุทินกล่าวว่า การตรวจสอบเรื่องนี้ถือเป็นเรื่องใหญ่ ต้องใช้เวลาดำเนินการ ซึ่งตนได้แต่งตั้งคณะกรรมการตรวจสอบข้อเท็จจริงเรื่องนี้ มาจากกรรมการผู้ทรงคุณวุฒิของ บอร์ด สปสช. ซึ่งมีทั้งผู้ทรงคุณวุฒิด้านกฎหมาย อัยการ ดีเอสไอ และตำรวจ ที่มีความเชี่ยวชาญในการตรวจสอบอยู่แล้ว และเป็นกรรมการที่ไม่มีส่วนเกี่ยวข้องกับห้วงเวลาที่เกิดเหตุการณ์ดังกล่าว จึงไม่จำเป็นต้องตั้งกรรมการจากภายนอกเข้ามา ถือว่าตนทำอย่างเต็มที่ด้วยเจตนาบริสุทธิ์เท่าที่จะทำได้ และการสอบสวนของคณะกรรมการชุดนี้ไม่ได้สอบสวนแค่คลินิกที่ตรวจสอบพบการทุจริตเท่านั้น แต่จะสอบสวนภายในองค์กรด้วยว่าทั้งหมดมีที่มาที่ไปอย่างไร
********************************* 5 ตุลาคม 2563
*********************************
วันจันทร์ที่ 5 ตุลาคม 2563
บอร์ดวัคซีนชาติไฟเขียว แนวทางการจัดหาวัคซีนโควิดล่วงหน้า
รองนายกรัฐมนตรีและรัฐมนตรีว่าการกระทรวงสาธารณสุข ยืนยันประชาชนต้องเข้าถึงวัคซีน โควิด 19  โดยดำเนินการผ่านการออกประกาศตาม ม.18 พระราชบัญญัติความมั่นคงด้านวัคซีนแห่งชาติ พ.ศ. 2561 พร้อมเข้าร่วมองค์การอนามัยโลกโครงการ "COVAX facility"
รองนายกรัฐมนตรีและรัฐมนตรีว่าการกระทรวงสาธารณสุข ยืนยันประชาชนต้องเข้าถึงวัคซีน โควิด 19 โดยดำเนินการผ่านการออกประกาศตาม ม.18 พระราชบัญญัติความมั่นคงด้านวัคซีนแห่งชาติ พ.ศ. 2561 พร้อมเข้าร่วมองค์การอนามัยโลกโครงการ "COVAX facility" และเจรจาทวิภาคีเพื่อทำความตกลงการจัดหาวัคซีนล่วงหน้า
วันนี้ (5 ตุลาคม 2563) ที่กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ภายหลังการประชุมคณะกรรมการวัคซีนแห่งชาติ ครั้งที่ 5/2563 ว่า วันนี้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุม โดยที่ประชุม คณะกรรมการวัคซีนฯ เห็นชอบนโยบายในการจัดหาวัคซีนโดยการจองล่วงหน้า ซึ่งมีโอกาสทั้งได้วัคซีนหรือไม่ได้วัคซีนดังกล่าว แต่เพื่อให้การจัดหาวัคซีนมีความรวดเร็วทันต่อสถานการณ์ ลดความสูญเสียทางเศรษฐกิจ และประชาชนมีโอกาสเข้าถึงวัคซีน จึงมีการยกร่างประกาศกระทรวงสาธารณสุข เรื่อง การจัดหาวัคซีนป้องกันโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19) ในกรณีมีเหตุฉุกเฉินหรือเหตุจำเป็น พ.ศ. 2563 ตามมาตรา 18 (4) แห่งพระราชบัญญัติความมั่นคงด้านวัคซีนแห่งชาติ พ.ศ. 2561 โดยมอบให้สถาบันวัคซีนแห่งชาติเป็นหน่วยงานหลักในการทำข้อตกลงร่วมมือกับหน่วยงานต่างๆ ทั้งในส่วนของ COVAX facility และการทำความร่วมมือแบบทวิภาคีกับผู้ผลิตวัคซีน ที่กำลังทำการทดสอบในคนระยะที่ 3 ทั้งในเอเชียและยุโรป โดยอยู่ภายใต้เงื่อนไขในลักษณะเดียวกันกับ COVAX facility คือ ต้องลงนามทำสัญญาสำหรับการร่วมพัฒนาศักยภาพการผลิตวัคซีนเพื่อจัดหาวัคซีนและมีการจ่ายเงินในการร่วมพัฒนาล่วงหน้าก่อนที่จะมีวัคซีน
นอกจากนี้ในที่ประชุมได้มีการรายงานความคืบหน้าแผนเร่งรัดการเข้าถึงวัคซีนป้องกันโรคโควิด 19ของประชาชนไทย ในโครงการพัฒนาวัคซีนต้นแบบตั้งแต่ต้นน้ำ และเตรียมความพร้อมรับการถ่ายทอดเทคโนโลยีการผลิตวัคซีนโรคโควิด 19 วงเงิน 1,000 ล้านบาท ซึ่งได้รับการจัดสรรจากงบกลางปี 2563 โดยแบ่งเป็น 3 กิจกรรมสำคัญ ได้แก่ การพัฒนาวัคซีนต้นแบบตั้งแต่ต้นน้ำในประเทศไทยชนิด mRNA โดยคณะแพทยศาสตร์ จุฬาลงกรณ์มหาวิทยาลัย จำนวน 365 ล้านบาท การเพิ่มศักยภาพอุตสาหกรรมการผลิตวัคซีนชนิด Viral vector โดยบริษัท สยามไบโอไซเอนซ์ จำกัด จำนวน 600 ล้านบาท และการเพิ่มศักยภาพโครงสร้างพื้นฐานด้านสัตว์ทดลอง ดำเนินการโดยศูนย์วิจัยไพรเมทแห่งชาติ จุฬาลงกรณ์มหาวิทยาลัย จำนวน 35 ล้านบาท
************************************** 5 ตุลาคม 2563
**************************************
วันจันทร์ที่ 5 ตุลาคม 2563
“ดีอีเอส ปลื้ม อันดับความสามารถในการแข่งขันด้านดิจิทัลของประเทศไทยดีขึ้น”
“ดีอีเอส ปลื้ม อันดับความสามารถในการแข่งขันด้านดิจิทัลของประเทศไทยดีขึ้น”
เมื่อวันที่ 1 ตุลาคม 2563 ที่ผ่านมา สถาบันการจัดการนานาชาติ (International Institute for Management Development: IMD) ได้ประกาศผลการจัดอันดับความสามารถในการแข่งขันด้านดิจิทัลของเขตเศรษฐกิจทั่วโลก (IMD World Digital Competitiveness Ranking) ประจำปี 2563 โดยในภาพรวมประเทศไทยถูกจัดอันดับความสามารถในการแข่งขันด้านดิจิทัลอยู่ในอันดับที่ 39 จาก 63 ประเทศ ซึ่งดีขึ้นจากปีที่ผ่านมา 1 อันดับ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า ไม่ใช่เรื่องง่ายที่ทุกประเทศจะสามารถรักษาอันดับความสามารถในการแข่งขันด้านดิจิทัลให้ดีขึ้นอย่างต่อเนื่องได้ เนื่องจาก การที่ประเทศต่าง ๆ จะรักษาอันดับความสามารถในการแข่งขันให้คงที่หรือถูกจัดอันดับให้ดีขึ้นเพียง 1 อันดับ เป็นเรื่องที่ยากมาก เพราะนั่นหมายถึงการที่ประเทศนั้นจะต้องเร่งพัฒนาประเทศด้วยเทคโนโลยีดิจิทัลในทุกด้านให้ก้าวหน้าเท่าทันกับประเทศอื่น ๆ ซึ่งล้วนยกให้เทคโนโลยีดิจิทัลเป็นแกนหลักสำคัญ (Backbone) ในการขับเคลื่อนประเทศ ดังนั้น จึงเป็นที่น่ายินดีว่า “ประเทศไทย เราทำได้” ทั้งนี้ การจัดอันดับความสามารถในการแข่งขันด้านดิจิทัลนั้น IMD ประเมินจากปัจจัยหลัก 3 ด้าน ได้แก่ 1. ด้านองค์ความรู้ (Knowledge) 2. ด้านเทคโนโลยี (Technology) และ 3. ด้านความพร้อมรองรับอนาคต (Future readiness)
ปัจจัยหลักที่ดีขึ้นและช่วยยกอันดับความสามารถในการแข่งขันของประเทศไทย ได้แก่ ปัจจัยด้านเทคโนโลยี (Technology) และปัจจัยด้านความพร้อมรองรับอนาคต (Future readiness) โดยปี 2563 ดีขึ้นจากปีที่ 2562 อย่างก้าวกระโดดถึง 5 อันดับ ทั้ง 2 ปัจจัย โดยอยู่ในอันดับที่ 22 และอันดับที่ 45 ตามลำดับ เป็นการสะท้อนความสำเร็จในการพัฒนาดิจิทัลเพื่อเศรษฐกิจและสังคมของประเทศไทย ไม่ว่าจะเป็นการส่งเสริมการพัฒนาดิจิทัลเพื่อเศรษฐกิจและสังคมผ่านกองทุนดีอี การผลักดันเมืองอัจฉริยะ (Smart City) การส่งเสริมการใช้ประโยชน์จากเทคโนโลยี 5G และโครงสร้างพื้นฐานดิจิทัล การเตรียมความพร้อม Disruptive Technology ให้กับภาคส่วนต่าง ๆ ของประเทศไทย การพัฒนาระบบคลาวด์กลางภาครัฐ (GDCC) เพื่อเชื่อมโยงข้อมูลภาครัฐสู่การที่ทุกภาคส่วนสามารถนำข้อมูลภาครัฐไปใช้ประโยชน์ได้ในอนาคต และการผลักดันนโยบายและแผนด้านดิจิทัลในประเด็นต่าง ๆ เป็นต้น อย่างไรก็ตาม สำหรับปัจจัยหลักด้านองค์ความรู้ (Knowledge) ประเทศไทยอยู่ในอันดับที่ 43 ซึ่งเป็นอันดับเดิมของปีที่ผ่านมา แต่ไม่ได้หมายความว่า ประเทศไทยไม่ได้พัฒนาด้านองค์ความรู้ แต่หมายถึง เราพัฒนา แต่เป็นแรงขับเคลื่อนที่คงตัว ดังนั้น จึงเป็นโอกาสที่ดีที่ชี้เป้าให้ประเทศไทยจะได้ให้ความสำคัญกับการพัฒนาปัจจัยดังกล่าวให้มากยิ่งขึ้น
นางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ กล่าวเพิ่มเติมว่า ที่ผ่านมา สำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ได้ร่วมมือกับสมาคมการจัดการธุรกิจแห่งประเทศ (TMA) ซึ่งเป็น Partner ที่สำคัญของสถาบัน IMD ในการร่วมกันยกอันดับความสามารถในการแข่งขันของประเทศไทยและติดตามผลการจัดอันดับความสามารถในการแข่งขันของสถาบัน IMD อย่างต่อเนื่อง ซึ่งจากการที่ท่านรัฐมนตรีฯ ได้กล่าวข้างต้น กระทรวงดีอีเอสให้ความสำคัญกับการพัฒนาทุกปัจจัยหลักอย่างต่อเนื่อง เพื่อให้ประเทศไทยขับเคลื่อนประเทศด้วยเทคโนโลยีดิจิทัลอย่างแท้จริง และสะท้อนออกมาในผลการจัดอันดับความสามารถในการแข่งขันด้านดิจิทัลของประเทศไทยให้ดีขึ้นในทุก ๆ ปี
******************
วันจันทร์ที่ 5 ตุลาคม 2563
รัฐบาลเตรียมเปิดประเทศรับนักธุรกิจ และนักท่องเที่ยว ภายใต้กฎระเบียบที่รัดกุม เพื่อกระตุ้นเศรษฐกิจแต่ยังคงควบคุมโควิด-19 ด้วย
รัฐบาลเตรียมเปิดประเทศรับนักธุรกิจ และนักท่องเที่ยว ภายใต้กฎระเบียบที่รัดกุม เพื่อกระตุ้นเศรษฐกิจแต่ยังคงควบคุมโควิด-19 ด้วย
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ผ่านมา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้อนุมัติให้นักธุรกิจและผู้มีใบอนุญาตทำงานเดินทางเข้าประเทศมาแล้ว จำนวนประมาณ 11,000คน และคนกลุ่มนี้ได้ยอมรับการเข้ากักตัวในสถานกักกันทางเลือก (Alternative State Quarantine: ASQ) 14วัน
โดยขณะนี้ ศบค. ได้อนุมัติให้มีนักท่องเที่ยวแบบ Long Stay โดยใช้ Special Tourist Visa (STV) ซึ่งได้เริ่มดำเนินการตั้งแต่วันที่ 1 ตุลาคม 2563 แล้ว ซึ่งนักท่องเที่ยวกลุ่มดังกล่าวจะต้องเข้ารับ การกักตัวในสถานกักกันทางเลือก (Alternative State Quarantine: ASQ) 14วัน ด้วยเช่นกัน
อย่างไรก็ตาม ในระยะต่อไป รัฐบาลเห็นความจำเป็นที่ควรอนุญาตให้กลุ่มนักธุรกิจที่จะเข้ามาเจรจาธุรกิจ และพิจารณาตัดสินใจด้านการลงทุน เดินทางเข้ามาในประเทศ เนื่องจากเป็นกลุ่มที่มีศักยภาพสูงในการกระตุ้นเศรษฐกิจของประเทศ
แต่ทั้งนี้ เนื่องจากนักธุรกิจกลุ่มดังกล่าวเดินทางเข้ามาเป็นระยะสั้น จึงควรต้องมีมาตรการพิเศษในการกำกับดูแล ซึ่งในเบื้องต้นหน่วยงานที่เกี่ยวข้องจะได้เตรียมนำเสนอมาตรการในการประชุมคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาด COVID-19 ซึ่งมีเลขาธิการสภาความมั่นคงแห่งชาติเป็นประธาน เพื่อนำข้อสรุปเสนอท่านนายกรัฐมนตรีต่อไป
โดยคาดว่ามาตรการที่เตรียมเสนอมีดังนี้
1) มีผลตรวจโควิด-19 (RT-PCR) ไม่เกิน 72ชั่วโมงก่อนเดินทางเข้าประเทศไทย
2) มีกรมธรรม์ประกันภัยที่ครอบคลุมการรักษาโรคโควิด-19 ในวงเงินไม่น้อยกว่า 1 แสนเหรียญดอลลาร์สหรัฐ
3) ตรวจหาเชื้อ RT-PCR เมื่อเดินทางมาถึงและเมื่อเดินทางออกจากประเทศไทย ที่ช่องทางเข้า-ออกประเทศไทย
4) ให้มีผู้ติดตามด้านการแพทย์และสาธารณสุขตลอดระยะเวลาที่พำนักในประเทศไทย หรือเงื่อนไขอื่นๆที่เหมาะสม
5) ให้เดินทางโดยยานพาหนะที่เตรียมไว้ ตามแผนการเดินทางที่กำหนดเท่านั้น
6)ให้มี ติดตั้ง Application ติดตามตัวเพื่อสามารถตรวจสอบได้ตลอดระยะเวลาที่อยู่ในประเทศไทย
ทั้งนี้ รายละเอียดของมาตรการอาจมีเพิ่มเติมหรือเปลี่ยนแปลงได้ โดยคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด- 19) จะมีการประชุมเพื่อหาข้อสรุปภายในสัปดาห์นี้ และในขั้นตอนต่อจากนี้ จะมีการพิจารณาเพิ่มเติมเพื่ออนุมัติให้มีกลุ่มนักท่องเที่ยวที่มีศักยภาพในการกระตุ้นเศรษฐกิจ เข้ามาท่องเที่ยวในประเทศไทยเป็นลำดับต่อไป
-----------------------------------
วันจันทร์ที่ 5 ตุลาคม 2563
ควรใช้เจลแอลกอฮอล์กับเด็กทารกหรือไม่ ??
ควรใช้เจลแอลกอฮอล์กับเด็กทารกหรือไม่
Q : ควรใช้เจลแอลกอฮอล์กับเด็กทารกหรือไม่ ??
A : ไม่ควรใช้ เพราะทารกมีผิวที่บอบบางและแพ้ง่าย ควรใช้สบู่ที่มีค่าความเป็นกรดอ่อนๆ ในการทำความสะอาดจะเหมาะสมกว่า
วันศุกร์ที่ 23 ตุลาคม 2563
สุชาติ' มอบ เลขารัฐมนตรีฯ ติดตามความก้าวหน้าโครงการ Co - payment ขับเคลื่อนจ้างงานเด็กจบใหม่ให้มีงานทำ
รัฐมนตรีสุชาติ ชมกลิ่น มอบหมาย เลขานุการรัฐมนตรีว่าการกระทรวงแรงงาน ประชุมติดตามความคืบหน้าโครงการส่งเสริมการจ้างงานใหม่สำหรับผู้จบการศึกษาใหม่ โดยภาครัฐและเอกชน (Co – payment) ขับเคลื่อนจ้างงานเด็กจบใหม่ให้มีงานทำ
เมื่อวันที่ 22 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายสุเทพ ชิตยวงศ์ เลขานุการรัฐมนตรีว่าการกระทรวงแรงงาน เป็นประธานการประชุมเชิงปฎิบัติการเพื่อจัดทำฐานข้อมูลการจ้างงานนักเรียนนักศึกษาที่จบใหม่ในปีการศึกษา 2561 -2563 ณ ห้องประชุมชั้น 5 สำนักงานคณะกรรมการการอาชีวศึกษา กระทรวงศึกษาธิการ โดยเลขารัฐมนตรีฯ กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี ได้ให้ความสำคัญกับการส่งเสริมการมีงานทำของผู้ที่ได้รับผลกระทบจากโควิด -19 และนักเรียนนักศึกษาจบใหม่ให้มีงานทำ เพื่อขับเคลื่อนเศรษฐกิจของประเทศให้กลับมาฟื้นตัวโดยเร็ว ในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมมาประชุมร่วมกับผู้บริหารสำนักงานคณะกรรมการการอาชีวศึกษา กระทรวงศึกษาธิการ และหน่วยงานที่เกี่ยวข้องเพื่อติดตามผลการจ้างงานภาครัฐ โครงการส่งเสริมการจ้างงานใหม่สำหรับผู้จบการศึกษาใหม่ โดยภาครัฐและเอกชน (Co – payment) ว่าขนาดนี้มีความคืบหน้าในการดำเนินการอย่างไรบ้าง ตลอดจนการพูดคุยหารือกันในรายละเอียดเกี่ยวกับความร่วมมือระหว่างกระทรวงแรงงานกับสำนักงานคณะกรรมการการอาชีวศึกษา กระทรวงศึกษาธิการ เพื่อผลักดันให้เกิดการจ้างงานให้แก่นักเรียน นักศึกษาที่จบใหม่ สอดคล้องกับนโยบายของรัฐบาลในการส่งเสริมการมีงานทำแก่ประชาชนวัยทำงาน และบรรเทาความเดือดร้อนจากปัญหาการว่างงาน – ตกงาน ที่ได้รับผลกระทบจากโควิด -19
สำหรับโครงการส่งเสริมการจ้างงานใหม่สำหรับผู้จบการศึกษาใหม่ โดยภาครัฐและเอกชน (Co – payment) มีเป้าหมายดำเนินการ 260,000 คน ระยะเวลาดำเนินการ ตั้งแต่เดือนตุลาคม 2563 – เดือนกันยายน 2564 คุณสมบัติของนายจ้างและสถานประกอบการที่ต้องการร่วมโครงการจะต้องอยู่ในระบบประกันสังคม ไม่มีการเลิกจ้างลูกจ้างเดิมเกินกว่าร้อยละ 15 ภายในระยะเวลา 1 ปี นับจากวันที่ได้รับพิจารณาให้เข้าร่วมโครงการและทำสัญญาจ้างงานผู้จบการศึกษาใหม่เข้าทำงาน เป็นระยะเวลา 1 ปี หรือหากผู้จบการศึกษาใหม่ลาออกในระหว่างโครงการสถานประกอบการสามารถหาผู้จบการศึกษาใหม่ทดแทนได้ ในส่วนของผู้จบการศึกษาใหม่ ต้องมีสัญชาติไทยและไม่เคยอยู่ในระบบประกันสังคมมาก่อน อายุไม่เกิน 25 ปี หรือหากอายุเกินกว่า 25 ปี ต้องเป็นผู้จบการศึกษาประจำปีการศึกษา พ.ศ.2562 หรือ พ.ศ.2563 ผู้สนใจที่สำเร็จการศึกษาระดับ ป.ตรี ปวส. ปวช. และ ม.6 สามารถลงทะเบียนผ่านหน้าเว็บไซต์ “ไทยมีงานทำ.com” และคลิ๊กแบนเนอร์จ้างงานเด็กจบใหม่ จากนั้นลงทะเบียนตามขั้นตอนที่กำหนด หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
วันศุกร์ที่ 23 ตุลาคม 2563
รมช.ธรรมนัส  มอบเงินโครงการเยียวยาเกษตรกรชาวสวนลำไย ปี 2563 พร้อมมอบหนังสือ ส.ป.ก.4-01
รมช.ธรรมนัส  มอบเงินโครงการเยียวยาเกษตรกรชาวสวนลำไย ปี 2563 พร้อมมอบหนังสือ ส.ป.ก.4-01 เพื่อบรรเทาความเดือดร้อนแก่พี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการมอบนโยบายแนวทางการช่วยเหลือเกษตรกรของรัฐบาล และมอบเงินโครงการเยียวยาเกษตรกรชาวสวนลำไย ปี 2563 พร้อมมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร ณ ห้องแกรนด์ภูคำ โรงแรมเชียงใหม่ภูคำ อ.เมือง จ.เชียงใหม่ ว่า จากการที่คณะรัฐมนตรีได้มีมติอนุมัติการดำเนินงานโครงการเยียวยาเกษตรกรชาวสวนลำไย ปี 2563 เพื่อบรรเทาความเดือดร้อนของพี่น้องเกษตรกรชาวสวนลำไยจากการได้รับผลกระทบจากสภาพอากาศที่แปรปรวน และจากการแพร่ระบาดของเชื้อไวรัลโควิด-19 กระทรวงเกษตรและสหกรณ์จึงมีนโยบายช่วยเหลือเยียวยาเกษตรกรชาวสวนลำไย ปี 2563 ในอัตราไร่ละ2,000บาทไม่เกิน5ไร่/ครัวเรือนและลำไยต้องมีอายุ5ปีขึ้นไป
โดยข้อมูลการขึ้นทะเบียนของเกษตรกรผู้ผลิตลำไยจังหวัดเชียงใหม่ณวันที่15ตุลาคม2563มีเกษตรกรที่ขึ้นทะเบียนฯจำนวน68,595ครัวเรือนเป็นพื้นที่447,801.80ไร่โดยมีเกษตรกรที่ยืนยันสิทธิ์เพื่อเข้าร่วมเยียวยาเกษตรกรชาวสวนลำไยปี2563จำนวน61,616ครัวเรือนเป็นพื้นที่406,154.91ไร่รวมเป็นเงิน812,309,820บาทธนาคารเพื่อการเกษตรและสหกรณ์เริ่มดำเนินการจ่ายเงินเข้าบัญชีให้แก่เกษตรกรชาวสวนลำไยตั้งแต่วันที่16ตุลาคมถึง15ธันวาคม2563และรับฟังปัญหาต่างๆที่เกษตรกรได้รับและมอบแนวทางการดำเนินการแก้ไขของพี่น้องเกษตรกรชาวสวนลำไยด้วย
อีกทั้ง ยังได้มอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร จำนวน 14 ราย 14 แปลง พื้นที่ 39-1-16 ไร่ เป็นเกษตรกรในพื้นที่อำเภอดอยหล่อ อำเภอแม่วาง และอำเภอจอมทอง เพื่อช่วยเหลือพี่น้องเกษตรกรที่ยังไม่มีที่ดินทำกินหรือที่อยู่อาศัย ให้ได้รับโอกาสและความเสมอภาคทางได้มีที่ทำกินอย่างถูกต้องตามกฎหมายในการประกอบอาชีพเกษตรกรรมเพื่อสร้างการเติบโตอย่างยั่งยืนพร้อมพัฒนาด้านการเกษตรซึ่งสามารถสร้างรายได้ให้แก่เกษตรกรให้มีความเป็นอยู่ที่ดีขึ้น
วันศุกร์ที่ 23 ตุลาคม 2563
23 ตุลาคม วันปิยมหาราช
เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว พระมหากษัตริย์ในรัชกาลที่ 5
พระองค์ทรงมีพระมหากรุณาธิคุณต่อปวงชนชาวไทย ที่ทรงพระปรีชาสามารถยิ่งในการวางรากฐานปรับปรุงเปลี่ยนแปลงเมืองสยาม (ประเทศไทย) ด้วยสายพระเนตรที่ยาวไกลของพระองค์ ทรงริเริ่มพระราชกรณียกิจ ที่สำคัญกลายเป็นรากฐานสำคัญให้กับประเทศไทยให้เจริญก้าวหน้ารุ่งเรือง ทัดเทียมนานาอารยประเทศ มาจนทุกวันนี้
#23ตุลา#วันปิยมหาราช#รัชกาลที่5
วันศุกร์ที่ 23 ตุลาคม 2563
"สำนักงานปลัดกระทรวงกลาโหม ร่วมน้อมรำลึกถึงพระมหากรุณาธิคุณ 23 ตุลาคม "วันปิยมหาราช"
“วันปิยมหาราช” ตรงกับวันที่ 23 ตุลาคมของทุกปีถือเป็นวันสำคัญวันหนึ่งของไทย เนื่องจากเป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว รัชกาลที่ 5
โดยพระองค์ทรงมีพระมหากรุณาธิคุณอันยิ่งใหญ่ต่อประเทศไทยหลายด้านทั้งในการปกครองบ้านเมือง พระราชทานความร่มเย็นเป็นสุขแก่ชนทุกหมู่เหล่าและสิ่งที่โดดเด่นคือ การประกาศเลิกทาส
สำนักงานปลัดกระทรวงกลาโหม ขอน้อมรำลึกถึงพระมหากรุณาธิคุณของสมเด็จพระจุลจอมเกล้าเจ้าอยู่หัว โดย พลเอก ณัฐ อินทรเจริญ ปลัดกระทรวงกลาโหม เป็นประธานในพิธีถวายสักการะ และวางพวงมาลาถวายราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 ณ สำนักงานปลัดกระทรวงกลาโหม (พื้นที่ศรีสมาน) โดยมี คุณรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม และหัวหน้าหน่วยขึ้นตรงสำนักงานปลัดกระทรวงกลาโหม ร่วมในพิธีโดยพร้อมเพรียงกัน
ทั้งนี้ในทุกๆ ปีหน่วยงานราชการรวมทั้งประชาชนจะมาวางพวงมาลาดอกไม้สักการะ และถวายบังคมที่พระบรมรูปทรงม้าอย่างพร้อมเพรียง เพื่อเป็นการแสดงความจงรักภักดีและรำลึกถึงพระมหากรุณาธิคุณอย่างหาที่สุดมิได้
(23 ต.ค.63)
วันศุกร์ที่ 23 ตุลาคม 2563
รมต.อนุชา นำพุทธศาสนิกชนร่วมพิธีเจริญพระพุทธมนต์ ถวายเป็นพระราชกุศลในหลวง ร.5 เตรียมจัดสวดมนต์ทุกสัปดาห์จนถึงวันที่ 5 ธันวาคม 2563 เพื่อแสดงความจงรักภักดีต่อสถาบันพระมหากษัตริย์
รมต.อนุชา นำพุทธศาสนิกชนร่วมพิธีเจริญพระพุทธมนต์ ถวายเป็นพระราชกุศลในหลวง ร.5 เตรียมจัดสวดมนต์ทุกสัปดาห์จนถึงวันที่ 5 ธันวาคม 2563 เพื่อแสดงความจงรักภักดีต่อสถาบันพระมหากษัตริย์
วันนี้(23ต.ค.63)เวลา17.00น.ณวัดราชบพิธสถิตมหาสีมารามกรุงเทพมหานครพระครูวิจิตรธรรมคุณประธานฝ่ายสงฆ์ พร้อมด้วยนายอนุชานาคาศัยรัฐมนตรีประจำสำนักนายกรัฐมนตรีฝ่ายฆราวาสร่วมพิธีเจริญพระพุทธมนต์และเจริญจิตตภาวนาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว23ตุลาคม2563เพื่อเป็นการแสดงออกถึงความจงรักภักดีต่อสถาบันพระมหากษัตริย์ซึ่งเป็นสถาบันหลักของชาติและถวายเป็นพระราชกุศลและน้อมรำลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวรวมถึงพระบรมวงศานุวงศ์ทุกพระองค์ของปวงชนชาวไทย
รัฐมนตรีประจำสำนักนายกรัฐมนตรีเปิดเผยว่าพิธีเจริญพระพุทธมนต์และเจริญจิตตภาวนาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว23ตุลาคม2563ครั้งนี้เป็นไปตามมติมหาเถรสมาคมให้ดำเนินการจัดพิธีเจริญพระพุทธมนต์และเจริญจิตตภาวนาพร้อมกันทั่วประเทศโดยในส่วนของกรุงเทพมหานครจัดขึ้นที่วัดราชบพิธสถิตมหาสีมารามส่วนต่างจังหวัดกำหนดจัดพิธีณบริเวณหน้าศาลากลางจังหวัดและสถานที่ที่เหมาะสมซึ่งในวันนี้เป็นวันที่คนไทยได้ระลึกถึงในหลวงรัชกาลที่5ที่ทรงได้สร้างสิ่งต่างๆอันเป็นคุณูปการแก่ประชาชนชาวไทยเช่นการมีสิ่งสาธารณูปโภคที่ดีในทุกวันนี้การเป็นสังคมประชาธิปไตยของประเทศชาติซึ่งการที่พุทธศาสนิกชนได้มาร่วมสวดมนต์ในวันนี้แสดงให้เห็นถึงการมีจิตใจที่จงรักภักดีต่อสถาบันพระมหากษัตริย์และเป็นการร่วมทำนุบำรุงพระพุทธศาสนา
รัฐมนตรีประจำสำนักนายกรัฐมนตรีกล่าวเพิ่มเติมว่าอยากให้ลูกหลานไทยได้ระลึกถึงสิ่งที่พระมหากษัตริย์ไทยได้ทรงสร้างไว้ให้จวบจนทุกวันนี้ได้มอบหมายให้สำนักงานพระพุทธสาสนาแห่งชาติจัดกิจกรรมสวดมนต์ทุกสัปดาห์จนถึงวันที่5ธันวาคม2563 ซึ่งตรงกับ“วันพ่อแห่งชาติ”เป็นวันประวัติศาสตร์ที่เราชาวไทยจะได้ร่วมน้อมรำลึกถึงในหลวงรัชกาลที่9จึงขอเรียนเชิญพี่พุทธศาสนิกชนเข้าร่วมกิจกรรมอันเป็นกุศลนี้โดยพร้อมเพรียงกัน
................................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 23 ตุลาคม 2563
รมช.ธรรมนัส เดินหน้ามอบหนังสือ ส.ป.ก.4-01
รมช.ธรรมนัส เดินหน้ามอบหนังสือ ส.ป.ก.4-01 ทั้งมอบเงินเยียวยาพี่น้องเกษตรกรชาวสวนลำไย เพื่อพัฒนาอาชีพเกษตรกรรม ฟิ้นฟูทรัพยากร และบรรเทาความเดือดร้อนของพี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกรพร้อมมอบนโยบายแนวทางการช่วยเหลือเกษตรกรของรัฐบาล และมอบเงินโครงการเยียวยาเกษตรกรชาวสวนลำไย ปี 2563 ณ องค์การบริหารส่วนจังหวัดลำพูน อ.เมือง จ.ลำพูน ว่า กระทรวงเกษตรและสหกรณ์ โดย สำนักงานการปฏิรูปที่ดินเพื่อเกษตรกรรม มีนโยบายในการแก้ไขปัญหาเพื่อเกษตรกรรมด้วยวิธีปฏิรูปที่ดิน โดยจัดหาที่ดินให้แก่เกษตรกร ตลอดจนช่วยเหลือในด้านการพัฒนาอาชีพเกษตรกรรม ฟิ้นฟูทรัพยากร และปัจจัยการผลิต พร้อมทั้งส่งเสริมการผลิตและการจำหน่ายให้เกิดผลดียิ่งขึ้นต่อไป
สำนักงานการปฏิรูปที่ดินลำพูนมีพื้นที่ดำเนินการในเขตปฏิรูปที่ดินจังหวัดลำพูนประมาณ103,489ไร่ดำเนินการจัดที่ดินไปแล้ว99,504ไร่พื้นที่ค้างจัด3,985ไร่มีพื้นที่ที่ดินเอกชนจำนวน125แปลงจำนวน6,908ไร่และในวันนี้ได้ทำการมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกรจำนวน40ราย44แปลงเนื้อที่177-3-09ไร่
ทั้งนี้ยังได้มอบเงินโครงการเยียวยาเกษตรกรชาวสวนลำไย ปี 2563โดยข้อมูลการขึ้นทะเบียนของเกษตรกรผู้ผลิตลำไยจังหวัดลำพูนมีเกษตรกรจาก8อำเภอ51ตำบลมีเกษตรกรผู้ปลูกลำไยจำนวน49,739ครัวเรือน99,044แปลงเป็นพื้นที่353,145.95ไร่โดยมีเกษตรกรที่ยืนยันสิทธิ์เพื่อเข้าร่วมเยียวยาเกษตรกรชาวสวนลำไยปี2563จำนวน45,284ครัวเรือน88,731แปลงเป็นพื้นที่321,037.68ไร่รวมเป็นเงิน642,075,360บาทธนาคารเพื่อการเกษตรและสหกรณ์เริ่มดำเนินการจ่ายเงินเข้าบัญชีให้แก่เกษตรกรชาวสวนลำไยตั้งแต่วันที่15ตุลาคมถึง15ธันวาคม2563และรับฟังปัญหาต่างๆที่เกษตรกรได้รับและมอบแนวทางการดำเนินการแก้ไขของพี่น้องเกษตรกรชาวสวนลำไยด้วย
วันศุกร์ที่ 23 ตุลาคม 2563
รัฐบาลเชิญชวนพุทธศาสนิกชนทั่วประเทศ ร่วมพิธีเจริญพระพุทธมนต์เพื่อความเป็นสิริมงคลของประเทศ ในวันพรุ่งนี้เวลา 19.00 น.
รัฐบาลเชิญชวนพุทธศาสนิกชนทั่วประเทศ ร่วมพิธีเจริญพระพุทธมนต์เพื่อความเป็นสิริมงคลของประเทศ ในวันพรุ่งนี้เวลา 19.00 น.
นายอนุชาบูรพชัยศรีโฆษกประจำสำนักนายกรัฐมนตรีเผยว่ารัฐบาลขอเชิญชวนพุทธศาสนิกชนทั่วประเทศร่วมพิธีเจริญพระพุทธมนต์เพื่อความเป็นสิริมงคลของประเทศและเพื่อให้บ้านเมืองสงบเรียบร้อยในวันพรุ่งนี้(24ต.ค. 63)เวลา19.00น.ส่วนกลางจัดขึ้นณพระอุโบสถวัดพระเชตุพนวิมลมังคลารามโดยมีพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานในพิธีพร้อมด้วยคณะรัฐมนตรีเข้าร่วมในพิธี จึงขอเชิญชวนพุทธศาสนิกชนแต่งกายด้วยชุดขาวเข้าร่วมพิธีเจริญพระพุทธมนต์เพื่อความเป็นสิริมงคลอย่างพร้อมเพรียงกันณวัดหรือสถานที่จัดพิธีใกล้บ้านทั่วประเทศในวันพรุ่งนี้เวลา19.00น.
..........................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 23 ตุลาคม 2563
นายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ พระลานพระราชวังดุสิต 23 ตุลาคม 2563
นายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ พระลานพระราชวังดุสิต 23 ตุลาคม 2563
วันนี้(23ต.ค. 63)เวลา15.30น.ณพระบรมราชานุสรณ์พระลานพระราชวังดุสิตพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานพิธีวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัวโดยมีประธานองค์กรตามรัฐธรรมนูญคณะรัฐมนตรีส่วนราชการรัฐวิสาหกิจภาคเอกชนเข้าร่วมพิธี
เมื่อนายกรัฐมนตรีเดินทางถึงบริเวณพิธีฯนายกรัฐมนตรีถวายความเคารพด้านหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัวจากนั้นนายกรัฐมนตรีวางพวงมาลาจำนวน2พวงในนามนายกรัฐมนตรีและคณะรัฐมนตรีณหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัวต่อจากนั้นนายกรัฐมนตรีพร้อมผู้เข้าร่วมพิธีถวายบังคม3ครั้งเสร็จพิธีนายกรัฐมนตรีเดินทางไปเฝ้าฯรับเสด็จฯพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีเสด็จพระราชดำเนินไปยังพระที่นั่งอมรินทรวินิจฉัยในพระบรมมหาราชวังในการพระราชพิธีทรงบำเพ็ญพระราชกุศลวันปิยมหาราชพุทธศักราช2563
.....................................
กลุ่มประชาสัมพันธ์และเผยแพร่สำนักโฆษก
วันศุกร์ที่ 23 ตุลาคม 2563
เริ่มแล้ว! โครงการคนละครึ่ง เริ่มใช้จ่ายวันนี้วันแรก 23 ตุลาคม 2563
เริ่มแล้ว! โครงการคนละครึ่ง เริ่มใช้จ่ายวันนี้วันแรก 23 ตุลาคม 2563
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าขณะนี้ประชาชนที่ผ่านการลงทะเบียนโครงการคนละครึ่งสามารถใช้จ่ายได้แล้วโดยเริ่มวันนี้เป็นวันแรกจนถึงวันที่31ธันวาคม2563ทั้งนี้ประชาชนสามารถจ่ายค่าอาหารเครื่องดื่มและสินค้าทั่วไปไม่รวมสลากกินแบ่งเครื่องดื่มแอลกอฮอล์ยาสูบและบริการต่างๆในลักษณะการร่วมจ่าย(Co-pay)
นายอนุชากล่าวเพิ่มเติมว่าณปัจจุบันมีประชาชนลงทะเบียนแล้วจำนวน6,733,557คนในจำนวนนี้ผ่านขั้นตอนการตรวจสอบซึ่งได้รับสิทธิใช้จ่ายตามโครงการจำนวน6,402,927คนดังนั้นจึงยังคงเหลือสิทธิให้ประชาชนที่สนใจลงทะเบียนเข้าร่วมโครงการได้อีกกว่า3ล้านคน
ประชาชนที่ได้รับSMSยืนยันสิทธิแล้วขอให้ติดตั้งแอปพลิเคชัน“เป๋าตัง”และยืนยันตัวตนให้เรียบร้อยจากนั้นเติมเงินจำนวนเท่าใดก็ได้ตามต้องการโดยไม่จำเป็นต้องเติมครั้งเดียว3,000บาทจากนั้นจึงเข้าไปในแอปพลิเคชัน“เป๋าตัง”ก็จะสามารถใช้สิทธิจ่ายค่าอาหารเครื่องดื่มและสินค้าทั่วไปกับผู้ประกอบการร้านค้าที่มีแอปพลิเคชัน“ถุงเงิน”ที่เข้าร่วมโครงการได้ทันทีตั้งแต่วันนี้เป็นต้นไปจนถึงวันที่31ธันวาคม2563ในช่วงเวลา06.00น. – 23.00น.โดยสำหรับการใช้จ่ายแต่ละครั้งรัฐจะร่วมจ่ายครึ่งหนึ่งแต่ไม่เกิน150บาทต่อวันและไม่เกิน3,000บาทตลอดระยะเวลาโครงการเช่นการใช้จ่ายในครั้งแรกหากต้องการจ่ายค่าอาหาร200บาทก็ต้องมีเงินใน“เป๋าตัง”อย่างน้อย100บาทเพื่อสแกนจ่ายเงินกับร้านค้า“ถุงเงิน”และรัฐจะร่วมจ่ายให้ร้านค้าอีก100บาทหรือหากจะใช้จ่ายค่าสินค้าจำนวน400บาทก็ต้องมีเงินใน“เป๋าตัง”อย่างน้อย250บาทรัฐจะร่วมจ่ายให้ร้านค้า150บาท
สำหรับร้านค้าที่ผ่านการตรวจสอบเข้าร่วมโครงการและมีแอปพลิเคชัน“ถุงเงิน”แล้วขอให้อัพเดทแอปพลิเคชันให้เป็นปัจจุบันและกดปุ่มยอมรับข้อตกลงและเงื่อนไขโครงการผ่านแอปพลิเคชันดังกล่าวก่อนด้วยเพื่อให้พร้อมรับการสแกนจ่ายเงินด้วยแอปพลิเคชัน“เป๋าตัง”ของประชาชนได้อย่างราบรื่นโดยขณะนี้มีร้านค้าที่สมัครเข้าร่วมโครงการจำนวนกว่า300,000ร้านค้าทั่วประเทศซึ่งประชาชนสามารถสังเกตร้านค้าดังกล่าวจากสัญลักษณ์โครงการคนละครึ่งที่หน้าร้านค้าหรือค้นหารายชื่อและที่ตั้งร้านค้าได้จากเว็บไซต์www.คนละครึ่ง.comอีกทางหนึ่ง
โฆษกประจำสำนักนายกรัฐมนตรีได้กล่าวย้ำว่า“ขอเชิญชวนประชาชนที่สนใจเข้าร่วมโครงการสามารถลงทะเบียนผ่านเว็บไซต์www.คนละครึ่ง.comได้ต่อเนื่องทุกวันในช่วงเวลา06.00 - 23.00น.จนกว่าจะครบ10ล้านคนส่วนผู้ประกอบการร้านค้าสามารถลงทะเบียนเข้าร่วมโครงการได้ผ่านเว็บไซต์www.คนละครึ่ง.comหรือณสาขาและจุดรับลงทะเบียนของธนาคารกรุงไทยจำกัด(มหาชน)ซึ่งขณะนี้กระทรวงการคลังและกระทรวงมหาดไทยกำลังเร่งดำเนินการประชาสัมพันธ์และอำนวยความสะดวกในการรับสมัครผู้ประกอบการร้านค้าที่สนใจโดยเฉพาะหาบเร่แผงลอยเข้าร่วมโครงการในทุกพื้นที่ทั่วประเทศเพื่อให้มีร้านค้ารองรับการใช้จ่ายของประชาชนจำนวนมากที่สุด"
......................................
กลุ่มประชาสัมพันธ์และเผยแพร่ สำนักโฆษก
วันอังคารที่ 20 ตุลาคม 2563
กระทรวงยุติธรรม หารือการปฏิรูปตัวชี้วัดประสิทธิภาพกระบวนการยุติธรรมทางอาญา
กระทรวงยุติธรรม หารือการปฏิรูปตัวชี้วัดประสิทธิภาพกระบวนการยุติธรรมทางอาญา
ในวันพฤหัสบดีที่ ๑๕ ตุลาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๑/๒๕๖๓ โดยมี พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม และคณะอนุกรรมการฯ เข้าร่วมการประชุมฯ เพื่อรับทราบผลการดำเนินงานการจัดเก็บและวิเคราะห์ข้อมูลตัวชี้วัดประสิทธิภาพกระบวนการยุติธรรมทางอาญา ประจำปี พ.ศ. ๒๕๖๒ พร้อมทั้ง พิจารณาข้อเสนอเพื่อปรับปรุงรายละเอียดตัวชี้วัดประสิทธิภาพกระบวนการยุติธรรมทางอาญา
วันอังคารที่ 20 ตุลาคม 2563
กรุงไทยปลื้มคว้ารางวัลสุดยอดผู้นำบริหารจัดการตอบสนองโควิด19 ดีเยี่ยมแห่งปี จาก The Asian Banker
ธนาคารกรุงไทยประสบความสำเร็จคว้าทีเดียว 5 รางวัลรวดจากเวทีใหญ่ 2 รางวัลจาก The Asian Banker รางวัล Thailand Digital Excellence Awards 2020 จาก TMA และอีก 2 รางวัล จาก LINE ประเทศไทย
ธนาคารกรุงไทยประสบความสำเร็จคว้าทีเดียว 5 รางวัลรวดจากเวทีใหญ่ 2 รางวัลสุดยอดผู้นำและองค์กรที่บริหารจัดการและตอบสนองสถานการณ์ COVID-19 ได้อย่างดีเยี่ยม จาก The Asian Banker รางวัล Thailand Digital Excellence Awards 2020 จาก TMA ด้วยผลงานการสร้าง Krungthai Innovation Lab เป็นศูนย์นวัตกรรมและเทคโนโลยีชั้นสูง และอีก 2 รางวัล จาก LINE ประเทศไทย ที่ตอบโจทย์ไลฟ์สไตล์ตรงกลุ่ม และบริการครบวงจร
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากความมุ่งมั่นในการคิดค้นและพัฒนาผลิตภัณฑ์และบริการทางการเงินดิจิทัล เพื่อสอดรับกับกระแสดิจิทัลดิสรัปชันและพฤติกรรมของลูกค้า ซึ่งรวมถึงกลุ่ม 5 Ecosystems ตลอดจนการสนับสนุนนโยบายกระตุ้นเศรษฐกิจของภาครัฐด้วยเทคโนโลยีอย่างต่อเนื่อง ส่งผลให้ธนาคารได้รับ 2 รางวัลสุดยอดผู้นำและองค์กรที่บริหารจัดการและตอบสนองสถานการณ์ COVID-19 ได้อย่างดีเยี่ยม ในภูมิภาคเอเชียแปซิฟิก ตะวันออกกลางและแอฟริกาจาก The Asian Banker นิตยสารชั้นนำด้านการเงินการธนาคารในภูมิภาคเอเชีย ได้แก่ The Asian Banker Leadership Achievement Award for The Best Managed Bank during COVID-19 in Thailand และ รางวัล The Asian Banker Leadership Achievement Award for The Best CEO Response to COVID-19 in Thailand
“จากความโดดเด่นในการสร้างแพลตฟอร์ม เพื่ออำนวยความสะดวกลูกค้า ประชาชนในการเข้าถึงมาตรการความช่วยเหลือของรัฐบาลอย่างต่อเนื่องในช่วงโควิด-19 เช่น เราไม่ทิ้งกัน ไทยชนะ เราเที่ยวด้วยกัน การพัฒนาแอปพลิเคชัน Krungthai NEXT ให้รองรับปริมาณธุรกรรมที่เติบโตถึง 70-80% รวมถึงการออก 5 มาตรการช่วยเหลือลูกค้าทุกกลุ่มอย่างเต็มที่ ในวงเงินรวมกว่า 1.12 ล้านล้านบาท นอกจากนี้ ยังได้บริหารความเสี่ยงเพื่อลดการแพร่ระบาดโควิด19 โดยให้พนักงานปฏิบัติงานที่บ้าน ปรับรูปแบบสาขาดิจิทัลให้พนักงานลดการสัมผัสเงินสด เว้นระยะห่างในสาขา และนำเทคโนโลยีต่าง ๆ มาปรับใช้ในการทำงาน เช่น Google Meet Google Drive เพื่อให้บริการได้อย่างต่อเนื่อง ไม่หยุดชะงัก ภายใต้ยุทธศาสตร์ 2-Banking Model เน้นการทำงานเพื่อเพิ่มประสิทธิภาพ และการดำเนินธุรกิจรูปแบบใหม่ แบบ Agile รวดเร็ว และวิเคราะห์ข้อมูลบน Digital Platform / Open Banking”
นอกจากนี้ สมาคมการจัดการธุรกิจแห่งประเทศไทย (TMA) มอบรางวัล Thailand Digital Excellence Awards 2020 สาขา Thai Digital Champion for Tech Innovation & AI จากการสร้าง Krungthai Innovation Lab เป็นศูนย์นวัตกรรมและเทคโนโลยีชั้นสูง เพื่อวางรากฐานบริการทางการเงินรูปแบบใหม่ อันเป็นจุดเริ่มต้นของการทำงานร่วมกันทุกภาคส่วนทุกมิติ โดยธนาคารเป็นผู้นำดิจิทัลแพลตฟอร์มและเทคโนโลยียืนยันตัวตน (e-KYC) มาใช้กับโครงการภาครัฐ เช่น VAT Refund for Tourist ชิมช้อปใช้ เราเที่ยวด้วยกัน
LINE ประเทศไทยมอบ 2 รางวัล ได้แก่ Krungthai Connext รับรางวัล Best Official Account of the Year ด้วยบริการครบวงจร ทั้งการแจ้งเตือนความเคลื่อนไหวบัญชี Krungthai Travel Card และ G-Wallet บนแอปเป๋าตัง บริการ CHATBOT ตอบคำถามผลิตภัณฑ์และบริการ และโครงการภาครัฐ และ Krungthai Care ได้รับรางวัล Best Smart Channel in Finance & Insurance จากการนำเสนอผลิตภัณฑ์และบริการได้ตรงกลุ่มเป้าหมาย
วันอังคารที่ 20 ตุลาคม 2563
‘จับกัง1’ห่วงลูกจ้างชาวลาวถูกเครื่องตัดไม้ตัดปลายนิ้วบาดเจ็บที่สมุทรปราการ สั่งหน่วยงานในสังกัดเร่งช่วยเหลือสิทธิประโยชน์ทดแทนตามขั้นตอน
รัฐมนตรีว่าการกระทรวงแรงงาน ห่วงใยลูกจ้างชาวลาวประสบอุบัติเหตุจากการทำงานเนื่องจากถูกเครื่องตัดไม้ตัดปลายนิ้วมือซ้ายสามนิ้วได้รับบาดเจ็บที่จังหวัดสมุทรปราการ กำชับเจ้าหน้าที่หน่วยงานในสังกัดเข้าตรวจสอบข้อเท็จจริงเร่งช่วยเหลือให้ได้รับสิทธิประโยชน์
เมื่อวันที่ 20 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีลูกจ้างชาวลาวประสบอุบัติเหตุจากการทำงานเนื่องจากโดนเครื่องตัดไม้ตัดปลายนิ้วซ้ายสามนิ้วได้รับบาดเจ็บที่จังหวัดสมุทรปราการ ว่า รัฐบาล ภายใต้การนำของ พล.อ.ประยุทธ์ จันทร์โอชา ท่านนายกรัฐมนตรี มีความห่วงใยลูกจ้างที่ประสบอันตรายจากการทำงาน กรณีนี้แม้ว่าจะเป็นแรงงานต่างด้าวที่ได้รับบาดเจ็บ แต่รัฐบาลไม่ได้ทอดทิ้งหรือนิ่งนอนใจ เพราะแรงงานทุกคนเป็นฟันเฟืองสำคัญในการขับเคลื่อนเศรษฐกิจของประเทศ การที่เขาเข้ามาทำงานในประเทศไทยอย่างถูกต้องตามกฎหมาย ก็จะต้องได้รับการดูแลคุ้มครองตามหลักสิทธิมนุษยชน ซึ่งด้านสิทธิประโยชน์ต่างๆ โดยเฉพาะประกันสังคมจะให้ความคุ้มครองเหมือนกับแรงงานไทยทุกประการเช่นกัน
นายสุชาติ กล่าวต่อว่า ผมได้สั่งการให้หน่วยงานในสังกัดกระทรวงแรงงานในพื้นที่ที่รับผิดชอบเข้าไปดูแลช่วยเหลือเพื่อให้ลูกจ้างที่บาดเจ็บได้รับทราบสิทธิประโยชน์คุ้มครองตามขั้นตอนของกฎหมาย ซึ่งจากการตรวจสอบของสำนักงานประกันสังคมและสำนักงานสวัสดิการและคุ้มครองแรงงานจังหวัดสมุทรปราการ พบว่า กรณีนายสิทธิพร บุลมี ลูกจ้างชาวลาว ซึ่งมีใบอนุญาตทำงานถูกต้องได้ทำงานกับบริษัทแห่งหนึ่ง ได้รับค่าจ้างวันละ 331 บาท เมื่อวันที่ 18 มิถุนายนที่ผ่านมาประสบอันตรายเนื่องจากการทำงานถูกเครื่องตัดไม้ ตัดปลายนิ้วชี้ นิ้วกลาง นิ้วนาง มือซ้ายสามนิ้ว แต่สถานประกอบการไม่ได้แจ้งขึ้นทะเบียนประกันสังคมไว้ และไม่ได้แจ้งขึ้นทะเบียนกับจัดหางาน โดยนายสิทธิพรได้เข้ารับการรักษาพยาบาลที่โรงพยาบาลบางพลี ปัจจุบันสิ้นสุดการรักษาแล้ว ค่ารักษาพยาบาล นายจ้างเป็นผู้รับผิดชอบค่าใช้จ่าย และปัจจุบันนายจ้างให้ออกจากงาน
สำหรับการให้ความช่วยเหลือของหน่วยงานในสังกัดกระทรวงแรงงานจังหวัดสมุทรปราการกรณีดังกล่าว นายสิทธิพร ได้ยื่นคำร้องต่อสำนักงานสวัสดิการและคุ้มครองแรงงานจังหวัดสมุทรปราการ เมื่อวันที่ 24 กันยายนที่ผ่านมา ทั้งนี้ สำนักงานประกันสังคมจังหวัดสมุทรปราการ สาขาบางพลี ได้ดำเนินการบันทึกถ้อยคำลูกจ้าง เพื่อสอบถามข้อเท็จจริงประกอบการวินิจฉัยเงินทดแทน ประกอบด้วย ค่ารักษาพยาบาล ค่าหยุดงาน และค่าสูญเสียอวัยวะ การนัดลูกจ้างประเมินความสูญเสียของอวัยวะกับคณะอนุกรรมการการแพทย์ หน่วยที่ 1
ณ สำนักงานประกันสังคมจังหวัดสมุทรปราการ ในวันพฤหัสบดีที่ 22 ตุลาคมนี้ เพื่อจ่ายสิทธิประโยชน์ทดแทน โดยในวันที่ 21 ตุลาคมนี้จะเข้าไปตรวจสถานประกอบการ เพื่อตรวจสอบการขึ้นทะเบียนของลูกจ้างทุกคน
ในสถานประกอบการ ว่าดำเนินการถูกต้องตามกฎหมายหรือไม่ รวมทั้งสำนักงานจัดหางานจังหวัดสมุทรปราการจะดำเนินการตรวจสอบการทำงานของคนต่างด้าวในสถานประกอบการ ทั้งนี้ สำนักงานสวัสดิการและคุ้มครองแรงงานจังหวัดสมุทรปราการจะเข้าตรวจความปลอดภัยในการทำงานภายในสัปดาห์นี้ต่อไปด้วย
วันอังคารที่ 20 ตุลาคม 2563
แถลงข่าว กอร.ฉ.
บันทึกสถานการณ์
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 20 ตุลาคม 2563
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 19 ตุลาคม 2563
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 18 ตุลาคม 2563
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 17 ตุลาคม 2563
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 17 ตุลาคม 2563 เวลา 19.00 น.
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 16 ตุลาคม 2563 เวลา 15.05 น.
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 16 ตุลาคม 2563 เวลา 17.05 น.
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 16 ตุลาคม 2563 เวลา 18.45 น.
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 16 ตุลาคม 2563 เวลา 22.20 น.
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 15 ตุลาคม 2563 เวลา 22.00 น.
​
กอร.ฉ. แถลงสถานการณ์การชุมนุม จากสำนักงานตำรวจแห่งชาติ วันที่ 15 ตุลาคม 2563 เวลา 22.20 น.
วันอังคารที่ 20 ตุลาคม 2563
ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓
ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓
ในวันจันทร์ที่ ๑๙ ตุลาคม ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สำนักงาน ป.ป.ส. เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓ โดยมี นายวิชัย ไชยมงคล เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน พันตำรวจตรี สุริยา สิงหกมล รองเลขาธิการ ป.ป.ส. พร้อมด้วยกรรมการ ประกอบด้วย ผู้แทนจากสำนักงานตำรวจแห่งชาติ กรมที่ดิน กรมบังคับคดี กรมศุลกากร กรมสรรพากร และธนาคารแห่งประเทศไทย เข้าร่วมประชุมฯ
ทั้งนี้ ที่ประชุมได้พิจารณาสำนวนคดีตรวจสอบทรัพย์สิน จำนวน ๒๙ คดี ทรัพย์สิน จำนวน ๑๖๒ รายการ รวมมูลค่า ๔๖,๖๖๐,๔๙๐.๓๒ บาท สำหรับการประชุมคณะกรรมการตรวจสอบทรัพย์สินเป็นกระบวนการในการบังคับใช้กฎหมายตามมาตรการริบทรัพย์สินในคดียาเสพติด มีวัตถุประสงค์เพื่อตัดโอกาสในการกลับมาเป็นผู้กระทำความผิดเกี่ยวกับยาเสพติดซ้ำ และไม่ให้ผู้กระทำความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด อันจะนำมาซึ่งความมั่นคงปลอดภัยของประชาชน และสังคมจากปัญหายาเสพติด
*************************************